Борсэ Астемир и зэфIэкI
КикбоксингымкIэ дунейпсо чемпионат Бразилием и Сан-Пауло къалэм щекIуэкIащ. Къэрал 43-м я спортсмен 600 зэхэзыша зэхьэзэхуэм Урысейм и командэ къыхэхам хэту шэджэм кикбоксёрхэм дыщэ, жэз медалхэр къыщахьащ.
Борсэ Астемыр (кг 41-рэ) К-1 Iыхьэм и кIэух зэIущIэм Тыркум щыщ и хьэрхуэрэ-гъур щыхигъащIэри, судьяхэр зэдэарэзыуэ япэ увыпIэр къыхуагъэфэщащ. Нэхъапэм ар Урысейм спортымкIэ и мастер, Урысейм и чемпион хъуащ, Европэ, дунейпсо кубокхэр къихьащ. Ар зэхьэзэхуэхэм хуигъэхьэзыращ дунейпсо класс зиIэ спортым и мастер, тренер-егъэджакIуэ ДыщэкI Аслъэнбэч.
Шэджэм щIыналъэм олимп резервхэр щагъэхьэзыр сабий-ныбжьыщIэ спорт школым и гъэсэн Жэгъуп ФатIими (кг 48-м нэблагъэ, К-1) жэз медаль мы зэхьэзэхуэм щызыIэригъэхьащ. Ар Урысейм спортымкIэ и мастерщ. 2012 гъэм дунейпсо кубокыр къи-хьащ, къыкIэлъыкIуэ илъэсым дунейпсо чемпионатым ещанэ щыхъуащ. Жэгъупыр и гъэсэнщ ДЮСШОР-м и тренер-егъэджакIуэ Сасыкъ Анзор.
КIарэ Элинэ.
